cyanic-selkie/wikianc huggingface dataset:
ক্যান্টনমেন্ট পাবলিক স্কুল ও কলেজ, মোমেনশাহী
"জ্ঞানই শক্তি" এই মূলমন্ত্রটি ধারণ করে ক্যান্টনমেন্ট পাবলিক স্কুল এন্ড কলেজ মোমেনশাহী (সিপিএসসিএম) সর্বদা তরুণদের সুপ্ত প্রতিভা বিকাশের দিকে মনোনিবেশ করে। এই প্রতিষ্ঠানের ধারাবাহিক অর্জনগুলি প্রতিফলিত করে যে সিপিএসসিএম হল এমন একটি স্থান যা জাতির যোগ্য নাগরিকদের উপস্থাপন করে। এটি আশাপ্রদ ভবিষ্যতের আবাস হিসাবে গড়ে তোলার জন্য প্রতিষ্ঠানের সকল সদস্যের অন্তহীন প্রচেষ্টা। প্রতিষ্ঠানটি ১৯৯৩ সালে প্রতিষ্ঠিত হয়েছিল।  হাউস সংখ্যা ০৪ টি (ঈশা খাঁ, নজরুল, জয়নুল, জাহাঙ্গীর)।
শিক্ষা কার্যক্রম
প্লে-দ্বাদশ উচ্চমাধ্যমিক শ্রেণীতে বাংলা ও ইংরেজি মাধ্যমে এখানে পাঠদান করা হয়ে থাকে। ক্যান্টনমেন্ট পাবলিক স্কুল ও কলেজ মোমেনশাহী-তে ক্লাস ওয়ান থেকে দ্বাদশ পর্যন্ত  জাতীয় শিক্ষাক্রম অনুসরণ করে থাকে। নবম-দ্বাদশ এখানে বিজ্ঞান, মানবিক, ব্যবসায় শিক্ষা এই তিন বিভাগের শিক্ষার্থীদের জ্ঞানার্জনের সুযোগ রয়েছে।
বিজ্ঞানাগার ও কম্পিউটার ল্যাব
বিজ্ঞান বিভাগের শিক্ষার্থীদের জন্য রয়েছে সমৃদ্ধ পদার্থ,রসায়ন ও জীববিজ্ঞান বিজ্ঞানাগার। এছাড়াও একটি উচ্চমানের কম্পিউটার ল্যাব রয়েছে।
গ্রন্থাগার
শিক্ষার্থীদের পড়াশোনার সুবিধার্থে একটি সমৃদ্ধ গ্রন্থাগার রয়েছে।
মসজিদ
প্রতিষ্ঠানটির নিজস্ব মসজিদ এর সুব্যবস্থা রয়েছে।
ব্রিটেনের ইসলামী পার্টি
ব্রিটেনের ইসলামী পার্টি হল যুক্তরাজ্যের একটি বিলুপ্ত রাজনৈতিক দল যেটি ১৯৮৯ সালে গঠনের পর থেকে ২০০৬ সাল পর্যন্ত সক্রিয় ছিল। আইপিবি পুঁজিবাদ এবং সাম্যবাদ উভয়েরই বিরোধী ছিল। ডেভিড মুসা পিডকক, একজন শেফিল্ড ব্যক্তি যিনি সৌদি আরবে একজন প্রকৌশলী হিসাবে কাজ করার সময় রোমান ক্যাথলিক ধর্ম থেকে ইসলামে ধর্মান্তরিত হয়েছিলেন। এই মুসা পিডকক এই দলটি প্রতিষ্ঠা করেছিলেন এবং নেতৃত্ব দিয়েছিলেন। আইপিবি কমন সেন্স নামে একটি ত্রৈমাসিক পত্রিকা প্রকাশ করতো।
দলটি ১৯৯২ সালের সাধারণ নির্বাচনে অংশগ্রহণ করে। তারা একটি বৃহৎ মুসলিম সংখ্যালঘু শহর ব্র্যাডফোর্ডের নির্বাচনী এলাকায় এবং লন্ডনের একটি নির্বাচনী এলাকা স্ট্রেথাম থেকে তিনজন ব্যর্থ প্রার্থীকে দাঁড় করায়।
প্রতিষ্ঠা
ব্রিটেনের ইসলামী পার্টি ১৯৮৯ সালের সেপ্টেম্বরে লেবার পার্টির প্রতি অসন্তুষ্ট মুসলমানদের দ্বারা প্রতিষ্ঠিত হয়েছিল। লেবার পার্টি ঐতিহ্যগতভাবেই ব্রিটেনে মুসলমানদের সমর্থন পেতো। অনেক মুসলমান শ্রমিক নেতা নিল কিনকের নাস্তিকতায় অসন্তুষ্ট ছিলেন এবং এমন একটি দল চেয়েছিলেন যা বিশেষভাবে মুসলমানদের চাহিদা পূরণ করবে। অনেকে এটাও মনে করেন যে সালমান রুশদির বই দ্য স্যাটানিক ভার্সেস নিয়ে বিতর্কে লেবার এবং কনজারভেটিভ উভয়েই মুসলমানদের সাহায্য করার জন্য যথেষ্ট কাজ করেনি।
কর্মক্ষমতা
ইসলামী পার্টি কখনো সংসদের কোনো কক্ষে আসন পায়নি। পিডকক ১৯৯০ সালের ব্র্যাডফোর্ড উত্তর উপ-নির্বাচনে দলের প্রতিনিধিত্ব করেছিলেন। সেখানে তিনি ৮০০ ভোট (২.২%) পেয়েছিলেন এবং দশ প্রার্থীর মধ্যে চতুর্থ স্থানে ছিলেন।
অন্যান্য দলের সঙ্গে সম্পর্ক
প্রথম বছরে, পিডকক দাবি করেছিলেন যে তার দল গ্রিন পার্টির সাথে সহযোগিতার পরিকল্পনা করছে।
দলের সদস্যরা রেসপেক্ট পার্টিকে সমর্থন করেছেন; ওই পার্টির একজন নেতৃস্থানীয় সদস্য, স্বরাষ্ট্র বিষয়ক মুখপাত্র মোহাম্মদ নাসিম, দলের পক্ষে দাঁড়িয়েছেন এবং অর্থায়ন করেছেন।
নীতিমালা
দলটি একজন ব্যক্তির মর্যাদা, আয় বা জাতি নির্বিশেষে আইনের অধীনে সমান আচরণে বিশ্বাসী। আইপিবি যুক্তি দিয়েছিল যে জীবনের সবচেয়ে গুরুত্বপূর্ণ জিনিস ধর্ম। এটি ব্রিটিশ ব্যাংকিং ব্যবস্থাকে সুদমুক্ত ও ইসলামিক করার জন্য এবং ইসলামী বিশ্বের সাথে বাণিজ্য বৃদ্ধির জন্য সংস্কারের আহ্বান জানিয়েছে। এক সময়ে, পার্টি তার ওয়েবসাইটের পাঠকদের পাঠানো প্রশ্নের উত্তর দেয়। একটি প্রশ্নের উত্তর দেওয়ার সময়, পার্টি যুক্তি দিয়েছিল যে সমকামিদের চিকিৎসার প্রয়োজন, এটি সহ্য করা উচিত নয় এবং "অশ্লীলতার প্রকাশ্য প্রদর্শনের জন্য" সমকামীদের মৃত্যুদণ্ড দেওয়া উচিত, এই নীতিটি সমকামী অধিকার কর্মী পিটার ট্যাচেল দ্বারা নিন্দা করা হয়েছিল।
উত্তরবঙ্গীয় বাংলা
উত্তরবঙ্গীয় বাংলা হলো বাংলাদেশ ও পশ্চিমবঙ্গের উত্তরাঞ্চলে কথিত বাংলার একটি অ-প্রমিত উপভাষা গুচ্ছ। এটি উদীচ্য নামেও পরিচিত। এটি বাংলা-অসমীয়া ভাষাসমূহের পশ্চিম কামরূপ এবং বরেন্দ্রী উপগোষ্ঠীর ছত্র গোষ্ঠী হিসাবে কাজ করে।
ভৌগোলিক সীমানা
ড. মুহম্মদ শহীদুল্লাহ সকল বাংলা উপভাষাকে দুটি দলে ভাগ করেন: প্রাচ্য ও পাশ্চাত্য। তিনি প্রাচ্যকে আবার দুই দলে ভাগ করেন, যা সুনীতিকুমার চট্টোপাধ্যায় প্রস্তাবিত "বরেন্দ্র" এবং "কামরূপা"র সম্মিলিত উপভাষা গোষ্ঠীর সাথে মিলে, অবশিষ্ট রাঢ়ী উপভাষাগুলির সাথে মিলে। এই উত্তরের বাংলা উপভাষাটি গোয়ালপাড়া থেকে পূর্ণিয়া পর্যন্ত কথিত হত বলে মনে করা হয়, যা ভৌগোলিকভাবে ঐতিহাসিক কামরূপ এবং বরেন্দ্র অঞ্চলে পড়েছে। বর্তমানে বাংলাদেশের রংপুর ও রাজশাহীর পাশাপাশি পশ্চিমবঙ্গের জলপাইগুড়ি ও মালদা বিভাগ এই অঞ্চলের অন্তর্ভুক্ত।
পিথাগোরাস পানপাত্র
thumb|upright|400px|প্রস্থচ্ছেদ thumbnail|পিথাগোরাস পানপাত্র পিথাগোরাস পানপাত্র (Pythagorean cup) ব্যবহৃত হত ওয়াইন পান করার সীমা নির্ধারণের জন্য। এটিতে ওয়াইন পানকারীর একটি নির্দিষ্ট সীমা পর্যন্ত পান করা অনুমোদিত। এই নির্দিষ্ট সীমা পর্যন্তই পাত্রটি ঠিকভাবে ওয়াইনে পূর্ণ করা যাবে। এই সীমার চেয়ে বেশি পূর্ণ করতে গেলেই পাত্রটির ভেতরকার সমস্ত ওয়াইন এর নিচে থাকা একটি ছিদ্র দিয়ে বেরিয়ে যাবে এবং সীমালঙ্ঘনকারী পানকারীকে ভিজিয়ে ফেলবে।
গঠন এবং কার্যপ্রণালী
পিথাগোরাস পানপাত্র দেখতে সাধারণ পানপাত্রের মতো, তবে এর মাঝের অংশে একটি কেন্দ্রীয় দণ্ডসদৃশ অংশ আছে। পাত্রটির যে প্রধান কাণ্ড, তার ভেতরে একটি নালীপথ থাকে। এই নালীপথের উপরের অংশ থেকে একটি নালিকা কেন্দ্রীয় দণ্ডসদৃশ অংশটির ভেতরে উন্মুক্ত হয়, এবং নিচের অংশটি পাত্রের একেবারে তলায় বাইরে উন্মুক্ত থাকে। দণ্ডসদৃশ অংশের ভেতরে নালিকাটি একটি ক্ষুদ্রকায় কক্ষে উন্মুক্ত থাকে। এই কক্ষটি আরেকটি ভিন্ন নালিকা দিয়ে পাত্রের ভেতরে যে অংশে তরলটি থাকে, সেই অংশে যুক্ত হয়।
পাত্রটি যখন তরলে পূর্ণ করা হয়, তখন দ্বিতীয় নালিকাটি দিয়ে তরলটি কেন্দ্রীয় কক্ষ পর্যন্ত পৌঁছায়। তারপর প্যাসকেলের সংযুক্ত পাত্রের সূত্র অনুযায়ী পাত্রের তরলের উপরিতল এবং দ্বিতীয় নালিকার তরলের উপরিতল একই সাথে বাড়তে থাকে এবং এই পর্যায়ে পাত্রটি সাধারণ একটি পাত্রের বৈশিষ্ট্য অনুসরণ করে। তরলের উপরিতল যদি কাণ্ডের নালীপথের উপরে থাকা প্রথম নালিকাটির মুখের চেয়ে বেশি উচ্চতায় পৌঁছে, তখন তরলটি প্রথম নালিকার ভেতরে উপচে পড়ে এবং মূল নালী দিয়ে বাহিত হয়ে পাত্রের তলার ছিদ্র দিয়ে বাইরে পৌঁছে যায়। তরলটি যখন কেন্দ্রীয় কক্ষ থেকে প্রথম নালিকায় প্রবেশ করে, তখন এতে উদস্থিতচাপের কারণে যে সাইফন প্রক্রিয়া তৈরি হয়, তাতেই সমস্ত তরল ক্রমে বাইরে পড়ে যায়।
বারি
বারি (Bari) ভারতের রাজস্থান রাজ্যের ধৌলপুর জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৬৩ মিটার (১৫১৯ ফুট)।
জনসংখ্যার উপাত্ত
এখানে সাক্ষরতার হার ৫২%। পুরুষদের মধ্যে সাক্ষরতার হার ৬১% এবং নারীদের মধ্যে এই হার ৪১%। সারা ভারতের সাক্ষরতার হার ৫৯.৫%, তার চাইতে বারি এর সাক্ষরতার হার কম।
এই শহরের জনসংখ্যার ২০% হল ৬ বছর বা তার কম বয়সী।
জাফরান (গাছ)
জাফরান (saffron crocus), (বৈজ্ঞানিক নাম: Crocus sativus) হচ্ছে Crocus গণের একটি সপুষ্পক উদ্ভিদের প্রজাতি। এটি ওজনের মধ্যে বিশ্বের সর্বাপেক্ষা মূল্যবান মসলার একটি। এদের বেশির ভাগ ইরানে জন্মায়। এটি গ্রিসে প্রথম চাষ করা হয়েছিল। এদের অন্যান্য স্থানীয় নামের মধ্যে আছে saffron Za'afaran, Zaafaran Kesar, Zafran. এক অজানা কারণে জাফরান ফল তৈরি করতে পারে না। যার ফলে এটা বংশ বিস্তারের জন্য মানুষের সাহয্য প্রয়োজন হয়। ক্রোমগুলি মাত্র এক বছর পর্যন্ত বেঁচে থাকে এবং এর মধ্যেই এই ক্রোমগুলিকে মাটিতে রোপন করতে হয়।
ফুল
জাফরান ফুলের পাপ‌ড়ি বেগুণী র‌ঙের হয়। এর ভিত‌রে থা‌কে লম্বা পরাগ দন্ড। এ দন্ডের রঙ হলুদ এবং কমলা মিশ্রনে জাফরা‌নি বর্ণের হয়। প‌রিণত ফুল শুকা‌লেই এর দন্ড মশলা হি‌সে‌বে ব্যবহৃত হয়।
উৎপাদন
অটাম ক্রকাস (autumn crocus) নামের আইরিশ গোত্রের একটি ফুলের গর্ভদন্ড (Stigmata) থেকে উৎপাদন করা হয় জাফরান। ১ পাউন্ড বা ৪৫০ গ্রাম শুকনো জাফরানের জন্য ৫০ থেকে ৭৫ হাজার ফুলের দরকার হয়, এক কিলোর জন্য একলক্ষ দশ থেকে একলক্ষ ৭০ হাজার ফুল, ৪০ ঘণ্টা সময় লাগে ১ লক্ষ ৫০ হাজার ফুল তুলতে। অতি সহজেই আমাদের দেশে এই গাছটির চাষাবাদ সম্ভব হলেও এর কোন পরিকল্পনা বা বাণিজ্যিক উৎপাদন নেই। অতি মূল্যবান এই গাছটি আমরা বাড়ির আঙিনায়, ক্ষেত্রের আইলে এবং অল্প জমিতে জন্মিয়ে নিজের জাফরান বা জরদার রঙের প্রয়োজন মেটাতে পারি খুব সহজেই। প্রায় এক যুগ আগে দেশের ৯টি বিএডিসি উদ্যান উন্নয়ন কেন্দ্রে পরীক্ষামূলকভাবে জাফরানের চাষ শুরু হয়।
উৎপত্তি
জাফরান' প্রতি কেজি’র মূল্য প্রায় তিন থেকে চার লাখ টাকা। প্রতিবেশী দেশ ভারতের কাশ্মীর থেকে এটি এনে বাজারে বিক্রি করা হয় খাবার সুস্বাদু করার জন্য। স্পেনের ‘লা মাঞ্চা’ অঞ্চলের জাফরানের সুবাস সবচেয়ে ভাল। এদের জাফরান দুইটি ক্যাটাগরীতে পাওয়া যায় ‘মাঞ্চা’ আর ‘ক্যুপে’।
বিস্তৃতি
ভারতে ছাড়াও তুরস্ক, পা‌কিস্তান, ইরান, ইতা‌লি, স্পেনসহ ইউ‌রোপ ও এ‌শিয়ার প্রায় ২০ টি দে‌শে জাফরান চাষ হয়।
বাসভরাজ হোরতী
বাসভরাজ হোরতী কর্ণাটকের একজন ভারতীয় প্রবীণ জেডিএস এমএলসি। তিনি ২১ জুন ২০১৮ থেকে ১২ ডিসেম্বর ২০১৮ পর্যন্ত কর্ণাটক আইন পরিষদের চেয়ারম্যান হিসাবে দায়িত্ব পালন করেছেন।
রতন
রতন একটি ভারতীয় চলচ্চিত্র যা ১৯৪৪ সালে মুক্তি পায়। এই চলচ্চিত্রটিতে অভিনয় করেন শরণ লতা, করণ দেওয়ান এবং আমির বানু। এটি ১৯৪৪ সালে নির্মিত চলচ্চিত্রগুলোর মধ্য সর্বাধিক আয় করা এবং "সর্বকালের সেরা ব্লকবাস্টার" হিসেবে পরিচিত। এই চলচ্চিত্রটি নওশাদকে ভারতীয় চলচ্চিত্রের অন্যতম প্রধান সঙ্গীত পরিচালক হিসেবে প্রতিষ্ঠিত করে এবং এর ফলে তিনি প্রতিটি চলচ্চিত্র থেকে ২৫০০০ রূপি করে পারিশ্রমিক গ্রহণ করেন। ছবিটির অভিনেত্রী শরণ লতা পিটিভি-তে প্রচারিত একটি সাক্ষাতকারে বলেছেন যে, ছবিটির গীতিকার দীননাথ মোদক নিজে এই চলচ্চিত্রে সুরারোপ করেন।
অ্যাম্বুলেন্স
thumb|250px|[[চেক প্রজাতন্ত্র|চেক প্রজাতন্ত্রের একটি অত্যাধুনিক ভক্সওয়াগণ ক্রাফ্টার অ্যাম্বুলেন্স]] অ্যাম্বুলেন্স (Ambulance) জরুরী চিকিৎসার প্রয়োজন এমন রোগী পরিবহনের কাজে নিয়োজিত যানবাহন বিশেষ, যা এক স্থান থেকে অন্যস্থানে উন্নত চিকিৎসার জন্য ব্যবহার করা হয়। এতে গুরুতর আহত ব্যাক্তি অসুস্থ রোগী, জরুরী সেবার প্রয়োজনে নিরাপদ স্থানান্তর  নিমিত্তে পরিষেবা প্রদান করা হয়। সচরাচর অ্যাম্বুলেন্সের সাহায্যে জরুরীভাবে জনগণ স্বাস্থ্যসেবা গ্রহণের উদ্দেশ্যে হাসপাতালে গমন করে থাকেন। অনাকাঙ্ক্ষিত সড়ক দুর্ঘটনা,অগ্নিকান্ড,বিভিন্ন ধরনের দুর্ঘটনার প্রেক্ষিতে গুরুতর শারিরীক অসুস্থতা, প্রসুতি মায়ের জরুরী সেবা ইত্যাদি প্রয়োজনে অ্যাম্বুলেন্সের দরকার পড়ে থাকে। সাধারণতঃ হাসপাতালের জরুরী বিভাগে ও নিকটতম দূরত্বে অ্যাম্বুলেন্স অবস্থান করে। রোগীদের যাত্রাপথে প্রয়োজনীয় সেবা হিসেবে স্বাস্থ্য পরিচর্যা কিংবা জরুরি প্রাথমিক চিকিৎসা ওঔষধ প্রদান করেন। হাসপাতালে গমনের পূর্বে জরুরী স্বাস্থ্য সেবা প্রদানের লক্ষ্যে তারা উচ্চ প্রশিক্ষণপ্রাপ্ত হয়ে থাকেন। কাউকে জরুরীভিত্তিতে চিকিৎসা সেবা প্রদানই ফার্স্ট এইড বা প্রাথমিক চিকিৎসা।
অ্যাম্বুলেন্সে বিশেষ ধরনের যন্ত্রপাতি সংস্থাপন থাকে যা ব্যক্তি বা রোগীকে বাচিঁয়ে রাখার ক্ষেত্রে সহায়ক ভূমিকা পালন করে। রক্ত বন্ধ করা, ভাঙ্গা হাঁড় নড়াচড়া না করা, আগুনে পুড়ে যাওয়া ইত্যাদি চিকিৎসা সেবায় সহায়ক যন্ত্র ও উপকরণ অ্যাম্বুলেন্সে রাখা হয়। এছাড়াও এতে অতিরিক্ত জরুরি যন্ত্রপাতি রাখা হয় যার সাহায্যে নবজাতককে সুস্থভাবে ভূমিষ্ঠ হতে এবং হৃদযন্ত্রকে স্বাভাবিক ও সচল রাখার জন্য চেষ্টা চালানো হয়।
উন্নত দেশসমূহে অ্যাম্বুলেন্স ডেকে আনার জন্যে বিশেষ ধরনের জরুরি নম্বর প্রদান করা হয়। এরফলে দ্রুত রোগীর পরিচর্যার নিশ্চয়তা বিধান করা হয়। তবে জরুরী নম্বরটি দেশভেদে ভিন্ন হতে পারে। যুক্তরাজ্যে বাংলাদেশ ৯৯৯; মার্কিন যুক্তরাষ্ট্রে ৯১১; ইউরোপে ১১২ ভারতে ১০২ হচ্ছে অ্যাম্বুলেন্স অগ্নি নির্বাপক,পুলিশ ডেকে আনার জন্যে বিশেষ ধরনের জরুরী নম্বর।
এয়ার অ্যাম্বুলেন্স
গত ২০ বছর ধরে এয়ার অ্যাম্বুলেন্স রোগী স্থানান্তরে অত্যন্ত গুরুত্বপূর্ণ ভূমিকা পালন করছে। হেলিকপ্টার এবং বিমানে সাধারণতঃ একই ধরনের যন্ত্রপাতিতে সাজানো থাকে যা ভূমিতে ব্যবহৃত অ্যাম্বুলেন্সের অনুরূপ। মার্কিন যুক্তরাষ্ট্রে কোস্ট গার্ড জনগণের উন্নততর সেবা প্রদানের নিমিত্তে এয়ার অ্যাম্বুলেন্স ব্যবস্থাপনা পরিচালনা করে থাকে। এছাড়াও, ব্যক্তিগতভাবে আন্তর্জাতিক অঙ্গনেও এয়ার অ্যাম্বুলেন্স সেবা গ্রহণ করা যায়।
পরিবাহী (দ্ব্যর্থতা নিরসন)
পরিবাহী বলতে বোঝানো হতে পারে -
দিলারা হাশেম
দিলারা হাশেম (২৫ আগস্ট ১৯৩৬ - ২০ মার্চ ২০২২)   একজন প্রসিদ্ধ বাংলাদেশী লেখক এবং বিখ্যাত ঔপন্যাসিক ছিলেন। তিনি ১৯৫৬ সালে ঢাকা বিশ্ববিদ্যালয় থেকে ইংরেজিতে স্নাতক ডিগ্রি লাভ করেন। তার প্রথম উপন্যাস "ঘর মন জানালা" ১৯৬৫ সালে প্রকাশিত হয়, এবং ১৯৭৩ সালে চলচ্চিত্রে রূপায়িত হয়। ১৯৭৬ সাল থেকে তিনি ভয়েস অফ আমেরিকার বাংলা বিভাগে কাজ করছেন।
নিউক্লিক অ্যাসিড
নিউক্লিক অ্যাসিড (Nucleic acid) হল জীবকোষের সবচাইতে বড়, অশাখান্বিত, অধিক আণবিক ভরবিশিষ্ট ও পলিমার জাতীয় রাসায়নিক পদার্থ যা জীবের বিভিন্ন প্রকারের জৈবিক কাজ নিয়ন্ত্রণ করে থাকে। এটি মূলত অসংখ্য নিউক্লিওটাইডের পলিমার। প্রতিটি নিউক্লিওটাইডের তিনটি অংশ থাকে। এগুলো হলো: ৫-কার্বন বিশিষ্ট শর্করা, একটি ফসফেট গ্রুপ এবং একটি নাইট্রোজেনঘটিত ক্ষারক।
প্রোটিনের সাথে মিলে এই নিউক্লিক এসিড সবচেয়ে গুরুত্বপূর্ণ জৈবিক অণু। প্রত্যেক জীবিত বস্তুতেই এদের প্রচুর পরিমাণে দেখতে পাওয়া যায়। এখানে তারা এনকোডিং, ট্রান্সমিটিং ইত্যাদি গুরুত্বপূর্ণ কাজ করে থাকে।
সর্বপ্রথম বিজ্ঞানী ফ্রেডরিখ মিশার ১৮৬৯ সালে স্যামন মাছের শুক্রাণুতে নিউক্লিক এসিড আবিষ্কার করেন। নিউক্লিয়াসের মধ্যে সর্বপ্রথম একে দেখতে পাওয়া যায় বলে একে নিউক্লিক এসিড বলা হয়।
বর্তমান সময়ের জীববিজ্ঞানের ওপর গবেষণার একটি বড় অংশ জুড়ে রয়েছে নিউক্লিক এসিড। এটিই বর্তমানে জিনোম এবং বায়োপ্রযুক্তি ও ফরেনসিক বিজ্ঞানের ভিত্তিস্থাপন করেছে।
মূল উপাদান
নিউক্লিক এসিডকে হাইড্রোলাইসিস করার পরে ৩ ধরনের উপাদান পাওয়া যায়: পেন্টোজ শর্করা, নাইট্রোজেনঘটিত ক্ষারক বা নাইট্রোজেনাস বেস ও ফসফোরিক অ্যাসিড।
পেন্টোজ শর্করা
৫ কার্বনবিশিষ্ট শুগার তথা শর্করাকেই বলা হয় পেন্টোজ শুগার। নিউক্লিক এসিডে প্রধানত দুই ধরনের শুগার থাকে, একটি রাইবোজ ও অন্যটা ডিঅক্সি রাইবোজ। আরএনএ'তে রাইবোজ ও ডিএনএ'তে ডিঅক্সিরাইবোজ থাকে। এই শুগার ফসফেটের সাথে এস্টার গঠন করতে পারে। রাইবোজ ও ডিঅক্সিরাইবোজ এর মধ্যে উল্লেখযোগ্য কোন পার্থক্য নেই, কেবল ডিঅক্সি রাইবোজের ২ নং কার্বনে অক্সিজেন অনুপস্থিত। ডিঅক্সি শব্দের অর্থই হচ্ছে অক্সিজেন ছাড়া।এর সংকেত C5H10O4
ফসফোরিক এসিড
এর রাসায়নিক সংকেত H3PO4 । এতে তিনটি হাইড্রক্সিল গ্রুপ ও একটি দ্বিযোজী অক্সিজেন পরমাণু রয়েছে যেগুলো পাঁচযোজী ফসফরাস পরমাণুর সাথে যুক্ত।
গঠন
একটি নিউক্লিওটাইডের মাঝখানে থাকে শর্করা অণুটি। এর একপাশে থাকে নাইট্রোজেন ক্ষার এবং অন্যপাশে ফসফোরিক এসিড। একটি নিউক্লিওটাইডের দুইটি প্রান্ত থাকে। যথা- ৫'- প্রান্ত (যেদিকে ফসফোরিক এসিড যুক্ত থাকে) এবং ৩'- প্রান্ত (যেদিকে অপর একটি নিউক্লিওটাইড ফসফোডাইএস্টার বন্ধন দ্বারা যুক্ত থাকে)।
ডিঅক্সিরাইবোনিউক্লিক এসিড
ডিঅক্সিরাইবোনিউক্লিক এসিড ডিঅক্সিরাইবোজ শর্করা, ফসফোরিক এসিড এবং এডেনিন, গুয়ানিন, থাইমিন ও সাইটোসিন নাইট্রোজেন ক্ষারক দ্বারা গঠিত। ইহা স্ংক্ষেপে ডিএনএ নামে পরিচিত। ডিএনএ জীবের সকল বংশগত বৈশিষ্ট্যের ধারক ও বাহক হিসাবে কাজ করে। ১৯৫৩ খ্রিষ্টাব্দে ওয়াটসন ও ক্রিক ডিএনএ এর দ্বিতন্ত্রী গঠনের মডেল প্রকাশ করেন। ইহা ওয়াটসন ও ক্রিক-এর মডেল নামে পরিচিত। তাদের গবেষণাপত্র অনুযায়ী ডিএনএ-এর দুইটি শৃঙ্খল একাধিক নিউক্লিওটাইড দ্বারা গঠিত হয়। দুইটি শৃঙ্খল দক্ষিণাবর্তী আবর্তনের সাহায্যে একে অপরের সাথে anti-parallel বা বিপরীত-সমান্তরাল ভাবে যুক্ত হয়ে দ্বিতন্ত্রী মডেল তৈরী করে। অর্থাৎ শৃঙ্খল দুইটির ৫' ও ৩' প্রান্ত দুইটি একে অপরের বিপরীত দিকে থাকে। বামাবর্তী আবর্তনের জন্য শৃঙ্খল দুইটির মধ্যে মুখ্য খাঁজ ও গৌণ খাঁজের সৃষ্টি হয়। দুইটি মুখ্য খাঁজের মধ্যে দূরত্ব ৩৪ অ্যাংস্ট্রম, এই দূরত্বের মধ্যে ১০ জোড়া নাইট্রোজেন ক্ষারক থাকে। অর্থাৎ একজোড়া নাইট্রোজেন ক্ষারকের মধ্যে দূরত্ব ৩.৪ angstrom হয়। এই নাইট্রোজেন ক্ষারকগুলির কোড A,T,G,C অনুসারে ডিএনএ-এর ক্রম নির্ধারিত হয়। যাহা DNA sequencing নামে পরিচিত। এই চারটি নাইট্রোজেন ক্ষারকের ক্রমতালিকার মধ্যেই জেনেটিক বার্তা স্ংরক্ষণ করা থাকে। এবং এই তালিকাই প্রোটিনের মধ্যে থাকা এমাইনো এসিডের ক্রম নির্ধারিত করে। কোষের মধ্যে ডিএনএ কুণ্ডলীকৃত অবস্থায় থাকে যাহা ক্রোমোজোম নামে পরিচিত এবং ইহা কোষ বিভাজনের সময় দ্বিগুণ হয়ে মাতৃকোষ ও অপত্য কোষের মধ্যে সমান ও সমান্তরালভাবে বিতরিত হয়।
রাইবোনিউক্লিক এসিড
এই নিউক্লিক এসিডের অণু একতন্ত্রী ও রাইবোজ শর্করা দ্বারা গঠিত। রাইবোনিউক্লিক অ্যাসিডে নাইট্রোজেন ঘটিত ক্ষারক হিসাবে এডেনিন, গুয়ানিন, সাইটোসিন ও ইউরাসিল উপস্থিত থাকে। ইহা স্ংক্ষেপে আরএনএ নামে পরিচিত। আরএনএ সাধারণতঃ একতন্ত্রী হলেও কখনো কখনো নিজের অক্ষে পাক খেয়ে ডিএনএ-এর মতো দ্বিতন্ত্রী গঠন প্রদর্শন করে যাহা গৌণ দ্বিতন্ত্রী কুণ্ডলী নামে পরিচিত।
এস্পেরান্তো উইকিপিডিয়া
এসপেরান্তো উইকিপিডিয়া হচ্ছে অনলাইন বিশ্বকোষ উইকিপিডিয়ার এসপেরান্তো ভাষার সংস্করণ। এসপেরান্তো উইকিপিডিয়া ২০০১ সালে পথচলা শুরু করে  এবং September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। এসপেরান্তো উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা  টি।
ক্রিস্টাল স্টিল
ক্রিস্টাল স্টিল (আরভাইন, ক্যালিফোর্নিয়া, নভেম্বর ২৯, ১৯৮২) একজন মার্কিন পর্নোগ্রাফিক অভিনেত্রী।
জীবনী
১৭ বছর বয়সে এবং একজন পর্ণ অভিনেত্রী হিসাবে তার কর্মজীবন শুরু করার আগে, ক্রিস্টাল স্টিল একজন স্ট্রিপার ছিলেন, চাকরিটি নিয়েছিলেন ভুয়া পরিচয়ে। স্ট্রিপার হিসাবে কাজ করার সময় তার সাথে তার এক বন্ধুর দেখা দেখা হয় যিনি পর্ন শিল্পে কাজ করত। ঐ বন্ধুর জন্যই শেষে ক্রিস্টাল পর্ণ অভিনেত্রী হিসেবে কাজ করার সিদ্ধান্ত নিয়েছিলেন।
বউরাণী
বউরাণী (Bou Rani) ভবেশ কুন্ডু পরিচালিত ১৯৯১ সালের  একটি সামাজিক চলচ্চিত্র। এই ছবির অভিনয়ে আছেন অনিল চট্টোপাধ্যায়, অনুপ কুমার, রঞ্জিত মল্লিক, ভাস্কর ব্যানার্জীসহ আরো অনেকে ।
কাহিনী
বউ রানী একটি পরিবার চলচ্চিত্র যা মানুষের ভাল এবং খারাপ প্রকৃতির থিমগুলির উপর ভিত্তি করে তৈরি এবং কীভাবে মানুষ সম্পদ এবং অর্থের জন্য লোভের কারণে পরিবর্তন হয়। চলচ্চিত্রটিতে আছে হাস্যরসাত্মক উপাদান ও অ্যাকশন সিকোয়েন্স। পাশাপাশি রয়েছে প্রচুর টুইস্ট যা আপনাকে মজা দেবে। কেবলমাত্র লোভ এবং ঈর্ষা কেবলমাত্র ঘুরে ফিরে মানুষকে ক্ষতি করে। একটি নিয়ম হিসাবে, মন্দ সবসময় ভালর উপর লাগে।
তা চুং সু মন্দির
thumb|200px|বড় ঘণ্টার মন্দির বড় ঘণ্টার মন্দির বা দা জোং মন্দির, এর আসল নাম তা চুং সু মন্দির বৌদ্ধদের একটি মন্দির যা চীনের বেইজিং-এর বেসানহুন সড়কে অবস্থিত।
অ্যাবাউট.কম এর মতে : "ঘণ্টাটির ওজন ৪০ টন। এর উচ্চতা ৫.৫ মিটার ও ব্যাস ৩.৩ মিটার। ঘণ্টাটি শুধুমাত্র এর বড় আকৃতির জন্যই বিখ্যাত না, তার চেয়ে গুরত্বপূর্ণ এর মধ্যে বৌদ্ধ ধর্মগ্রন্থের ২৩০,০০০ টি চরিত্র খোদাই করা।"
- অ্যাবাউট.কম
দেবেন্দ্রাপ্পা ঘালাপ্পা জমাদার
দেবেন্দ্রপ্পা গালাপ্পা জামাদার একজন ভারতীয় রাজনীতিবিদ।
তিনি ভারতীয় জাতীয় কংগ্রেসের সদস্য হিসাবে চিনচোলি থেকে কর্ণাটক বিধানসভায় নির্বাচিত হয়েছিলেন।
দেবেন্দ্রপ্পা দেবরাজ উরস মন্ত্রিসভায় মন্ত্রী ছিলেন এবং ১৯৭২, ১৯৭৮ এবং ১৯৮৩ সালে তিনবার চিনচোলি আসন থেকে জিতেছিলেন। তিনি কাবালিগা সম্প্রদায়ের লোক।
অলিম্পিকে উজবেকিস্তান
উজবেকিস্তান স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৪ সালে। এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে তাদের ক্রীড়াবিদ পাঠিয়েছে।
১৯৯৪ সালের পূর্বে ১৯৫২ - ১৯৮৮ সাল পর্যন্ত উজবেকিস্তান সোভিয়েত ইউনিয়নের অংশ হিসাবে এবং ১৯৯১ সালে সোভিয়েত ইউনিয়ন ভেঙে যাওয়ার পর ১৯৯২ গেমসে সমন্বিত দলের অংশ হিসাব অলিম্পিক গেমসে প্রতিনিধিত্ব করেছিল।
উজবেক ক্রীড়াবিদগণ গ্রীষ্মকালীন গেমসে সর্বমোট ২০টি পদক এবং শীতকালীন গেমসে ১টি মাত্র পদক জিতেছে, সবচেয়ে বেশি পদক জিতেছে মুষ্টিযুদ্ধ ও কুস্তিতে। উজবেকিস্তানের জাতীয় অলিম্পিক কমিটি ১৯৯২ সালে গঠিত হয় এবং ১৯৯৩ সালে আইওসির স্বীকৃতি লাভ করে।
ফুয়াত সেজগিন
ফুয়াত সেজগিন (২৪ অক্টোবর ১৯২৪ - ৩০ জুন ২০১৮) একজন তুর্কি প্রাচ্যবিদ ছিলেন, যিনি আরবি-ইসলামিক বিজ্ঞানের ইতিহাস বিশেষজ্ঞ ছিলেন। তিনি জান উলফগ্যাং গ্যেটে বিশ্ববিদ্যালয়, ফ্রাঙ্কফুর্ট, জার্মানির 'প্রাকৃতিক বিজ্ঞানের ইতিহাস' বিভাগের এমেরিটাস অধ্যাপক এবং "আরব ইসলামিক সায়েন্সের ইতিহাস" নামক প্রতিষ্ঠানের প্রতিষ্ঠাতা ও অবৈতনিক পরিচালক ছিলেন। তিনি আরবী-ইসলামিক বৈজ্ঞানিক যন্ত্র, সরঞ্জাম এবং মানচিত্রের প্রতিরূপ দিয়ে ফ্র্যাঙ্কফুর্ট এবং ইস্তাম্বুলে যাদুঘরও তৈরি করেছিলেন। তার সর্বাধিক পরিচিত প্রকাশনা হল ১৭ খণ্ডের গেসিচটি দেস আরবিস্কেন শ্রিফটমস (আরবি সাহিত্যের ইতিহাস)।
ক্যারিয়ার
সেজগিন ১৯৫০ সালে জার্মান প্রাচ্যবিদ হেলমুট রিটারের অধীনে ইস্তাম্বুল বিশ্ববিদ্যালয় থেকে পিএইচডি ডিগ্রী অর্জন করেছিলেন। তার "বুহারিনিন কায়নাকলার" (আল বুখারীর সূত্রগুলি) শীর্ষক গবেষণাপত্রে ইউরোপীয় প্রাচ্যবিদদের মধ্যে সাধারণ বিশ্বাসের বিপরীতে তিনি দাবি করেছিলেন যে, আল-বুখারীর সংগৃহীত হাদীসের সংস্করণটি সপ্তম শতাব্দীর লিখিত ও মৌখিক ইতিহাসের ভিত্তি ছিল। তিনি ইস্তাম্বুল বিশ্ববিদ্যালয়ে শিক্ষকতা পদ লাভ করেন, তবে ১৯৬০ সালের অভ্যুত্থানের প্রেক্ষিতে বরখাস্ত হন। তিনি ১৯৬১ সালে জার্মানি চলে যান এবং ফ্র্যাঙ্কফুর্ট বিশ্ববিদ্যালয়ে ভিজিটিং প্রফেসর হিসাবে কাজ শুরু করেন। ১৯৯৫ সালে তিনি উক্ত বিশ্ববিদ্যালয়ে অধ্যাপক নিযুক্ত হন। ফ্র্যাঙ্কফুর্টে তিনি "বিজ্ঞানে ইসলামের স্বর্ণযুগ" বিষয়ে গবেষণাকর্মে মনোনিবেশ করেছিলেন। ১৯৮২ সালে তিনি "আরব ইসলামিক সায়েন্সের ইতিহাস" নামক ইনস্টিটিউট প্রতিষ্ঠা করেন। বর্তমানে এই ইনস্টিটিউটে বিশ্বের আরবি-ইসলামী বিজ্ঞানের ইতিহাসের উপর প্রকাশিত গ্রন্থসমূহের সর্বাধিক সংগ্রহ রয়েছে। ১৯৮৩ সালে তিনি ইনস্টিটিউটের ভিতরে একটি অনন্য জাদুঘরও প্রতিষ্ঠা করেছিলেন, ৮০০ ঐতিহাসিক বৈজ্ঞানিক যন্ত্র, সরঞ্জাম এবং মানচিত্রের ৮০০ টিরও বেশি প্রতিলিপি একত্রিত করেছিলেন, যেগুলোর বেশিরভাগই ইসলামী বিজ্ঞানের স্বর্ণযুগের অন্তর্ভুক্ত। ২০০৮ সালে ইস্তাম্বুলে অনুরূপ আরেকটি যাদুঘর প্রতিষ্ঠা করা হয়েছিল।
প্রকাশনা
ফুয়াত সেজগিন অসংখ্য প্রকাশনার লেখক এবং সম্পাদক। তাঁর ১৭ খণ্ডের রচনা গেসিচটি দেস আরবিস্কেন শ্রাইফটমস (১৯৬৭-২০০০) ইসলামী বিশ্বের বিজ্ঞান ও প্রযুক্তির ইতিহাসের মৌলিক পাঠ্য। "ইসলামে প্রাকৃতিক বিজ্ঞান " এর উপরে তার ৫ খন্ডের পুস্তক ফ্র্যাঙ্কফুর্ট যাদুঘরে নথিভুক্ত আছে। ১৯৮৪ সাল থেকে তিনি আরবি-ইসলামিক বিজ্ঞানের ইতিহাসের জার্নাল সম্পাদনা করেছেন।
সেজগিন দাবি করেছিলেন, মুসলিম নাবিকরা ১৪২০ সালের মধ্যে আমেরিকা পৌঁছেছিল এবং প্রমাণ হিসেবে শিলালিপির মানচিত্র উপস্থাপন করেছিলেন, যাতে আমেরিকার দ্রাঘিমাংশের সূক্ষ্ম সূক্ষ্ম প্রাথমিক তথ্য ছিল, যা ছাড়া আমেরিকানদের পক্ষে পশ্চিমা ন্যাভিগেশনাল প্রযুক্তি ব্যবহার করা সম্ভব হত না।
পুরস্কার
সেজগিন ১৯৭৮ সালে ইসলাম শিক্ষার আন্তর্জাতিক পুরস্কার বাদশাহ ফয়সাল আন্তর্জাতিক পুরস্কার এবং ফেডারেল রিপাবলিক জার্মানি এর অর্ডার অফ মেরিট সহ বেশ কয়েকটি পুরস্কার পেয়েছিলেন। তিনি তুর্কি বিজ্ঞান একাডেমি, মরক্কো কিংডম একাডেমি এবং কায়রো, দামেস্ক এবং বাগদাদে আরবি ভাষা একাডেমির সদস্য।
স্বীকৃতি
২৪ সেপ্টেম্বর, ২০১২ তারিখে আঙ্কারার সিটি মেয়র মেলিহ গোকচেক এর ঘোষণার প্রেক্ষিতে ফুয়াত সেজগিন এর সম্মানে আঙ্কারার একটি চৌরাস্তার নামকরণ করা হয়েছিল। সেখানে ফুয়াত সেজগিন এবং তাঁর স্ত্রী উরসুলার উপস্থিতিতে, শিল্পী আসলান বাশপিনারের তৈরি তার একটি স্মৃতিস্তম্ভ আঙ্কারার মেয়র কর্তৃক উম্মোচন করা হয়েছিল।
কুপার্স হল্ট রেলওয়ে স্টেশন
অবস্থান
কুপার্স হল্ট রেলওয়ে স্টেশন নদীয়া জেলার কুপার্স হল্টে অবস্থিত। এই স্টেশন থেকে পরবর্তী স্টেশন হল - রানাঘাট জংশন রেলওয়ে স্টেশন এবং পূর্ববর্তী স্টেশন হল নব রায়নগর রেলওয়ে স্টেশন
ইতিহাস
শিয়ালদহ থেকে রানাঘাট পর্যন্ত পূর্ববাংলা রেলওয়ে প্রধান লাইনটি ১৮৬২ সালে খোলা হয় এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। ১৮৮২-৮৪ সালে বেঙ্গল সেন্ট্রাল রেলওয়ে কোম্পানি দুটি লাইন নির্মাণ করেছিল: দমদম থেকে খুলনা পর্যন্ত বনগাঁ হয়ে, এখন বাংলাদেশে রয়েছে এই লাইনের কিছু অংশ। শিয়ালদহ রানাঘাট রেলপথ ও শিয়ালদহ বনগাঁ রেলপথের মধ্যে সংযোগ ঘটাতে ১৮৮২-৮৪ সালে বেঙ্গল সেন্ট্রাল রেলওয়ে কোম্পানি রাণাঘাট বনগাঁ রেলপথ নির্মাণ করে।
পরিকাঠাম
স্টেশনটির পরিকাঠাম ভূমিগত। এই স্টেশনে ১ টি প্ল্যাটফর্ম রয়েছে। কুপার্স হল্ট রেলওয়ে স্টেশনে ১ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
বৈদ্যুতীকরণ
কুপার্স হল্ট রেলওয়ে স্টেশনের রেলপথে বৈদ্যুতীক ট্রেন চলাচল করে।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বনগাঁ ও রানাঘাটগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।
প্রশাসন ও নিরাপত্তার ব্যবস্থা
কুপার্স হল্ট রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশনের কোড বা সংকেতিক নাম হল - এসটিবিবি। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
বারি সাদ্রি
বারি সাদ্রি (Bari Sadri) ভারতের রাজস্থান রাজ্যের চিত্তৌরগড় জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে বারি সাদ্রি শহরের জনসংখ্যা হল ১৫,০০১ জন। এর মধ্যে পুরুষ ৫১% এবং নারী ৪৯%।
এই শহরের জনসংখ্যার ১৩% হল ৬ বছর বা তার কম বয়সী।
তথ্য নিরাপত্তা
তথ্য নিরাপত্তা বলতে তথ্য-সংক্রান্ত ঝুঁকি হ্রাসকরণের মাধ্যমে তথ্যকে সুরক্ষিত করার অনুশীলন, চর্চা বা প্রক্রিয়াকে বোঝানো হয়। তথ্য নিরাপত্তা তথ্য ঝুঁকি ব্যবস্থাপনার একটি অংশ। তথ্য নিরাপত্তায় সাধারণত তথ্যে অননুমোদিত বা অনুপযুক্ত প্রবেশাধিকার কিংবা তথ্যের বেআইনি ব্যবহার, উন্মুক্তকরণ, অরক্ষিতকরণ, অবলোপন, পরিবর্তন, মানের অবনতিকরণ, পর্যবেক্ষণ, সংরক্ষণ, অবমূল্যায়ন, ইত্যাদি প্রতিরোধ করা হয় কিংবা কমপক্ষে এগুলি ঘটয়ার সম্ভাবনা হ্রাস করার চেষ্টা করা হয়। এছাড়া এইসব ঘটনার নেতিবাচক প্রভাব হ্রাস করার জন্যও তথ্য নিরাপত্তাতে পদক্ষেপ নেওয়া হয়। সুরক্ষিত তথ্য বিভিন্ন রূপে থাকতে পারে, যেমন ইলেকট্রনীয় বা ভৌত ও স্পর্শযোগ্য (যেমন কাগজের নথিপত্র) বা বিমূর্ত (যেমন জ্ঞান)। তথ্য নিরাপত্তার মূল উদ্দেশ্য হল সংস্থার কর্মদক্ষতা ব্যহত না করে দক্ষভাবে নীতি বাস্তবায়ন করে ভারসাম্যের সাথে তথ্যের গোপনীয়তা, অটুট অবস্থা ও লভ্যতার নিরাপত্তা প্রদান করা। তথ্য নিরাপত্তাকে ইংরেজি ভাষায় "ইনফর্মেশন সিকিউরিটি" (Information security) এবং কখনও কখনও সংক্ষেপে "ইনফোসেক" (infosec) বলা হয়।
তথ্য নিরাপত্তা অর্জন করতে হলে একটি সুসংগঠিত ঝুঁকি ব্যবস্থাপনা প্রক্রিয়া অনুসরণ করতে হয়:
এই শাস্ত্রটিকে মানসম্পন্ন বা আদর্শায়িত করতে উচ্চশিক্ষায়তনিক ব্যক্তি ও পেশাদার ব্যক্তিরা পারস্পরিক সহযোগিতার মাধ্যমে পাসওয়ার্ড, ভাইরাসরোধী সফটওয়্যার, ফায়ারওয়াল, গুপ্তকরণ সফটওয়্যার, আইনি দায়বদ্ধতা, নিরাপত্তা সচেতনতা, প্রশিক্ষণ, ইত্যাদি বিষয়ে নির্দেশনা, নীতিমালা ও শিল্পাদর্শ প্রস্তাব করেন। এই আদর্শায়ন প্রক্রিয়াটি বহু বিবিধ আইন ও বিধিমালা দ্বারা পরিচালিত হতে পারে, যেগুলি তথ্যের ব্যবহারাধিকার, প্রক্রিয়াজাতকরণ, সংরক্ষণ, হস্তান্তর বা স্থানান্তর ও ধ্বংসকরণ কীভাবে করা হবে, তার উপরে প্রভাব রাখে। তবে ধারাবাহিক উন্নতিকরণের সংস্কৃতি যদি বিদ্যমান না থাকে, তাহলে কোনও সংস্থা বা সত্তার অভ্যন্তরে এইসব আদর্শ বা নির্দেশনার বাস্তবায়ন করার পরেও এগুলির প্রভাব খুবই সীমিত হতে পারে।
চাঁদ বার্ক
চাঁদ বার্ক (২রা ফেব্রুয়ারি ১৯৩২ - ২৮শে ডিসেম্বর ২০০৮), যিনি চাঁদ বুরকে নামেও পরিচিত, তিনি ছিলেন একজন ভারতীয় চরিত্র অভিনেত্রী। তিনি হিন্দি এবং পাঞ্জাবি ভাষার চলচ্চিত্রে অভিনয় করেছেন। তিনি ছিলেন বলিউড অভিনেতা রণবীর সিংয়ের ঠাকুমা।
কর্ম জীবন
চাঁদ বার্ক মহেশ্বরী প্রোডাকশনের 'কাহাঁ গয়ে' (১৯৬৪) চলচ্চিত্রে আত্মপ্রকাশ করেন। এই চলচ্চিত্রের লেখক এবং নির্দেশক ছিলেন নিরঞ্জন। পরে চাঁদ এঁকে বিবাহ করেন। লাহোরে নির্মিত বেশ কয়েকটি চলচ্চিত্রে চাঁদ অভিনয় করেছেন এবং ব্যাপকভাবে "পাঞ্জাবের নৃত্যরত লিলি" (ডান্সিং লিলি) নামে পরিচিত ছিলেন। ভারত বিভাজনের পর তিনি মুম্বাইতে (তৎকালীন বোম্বে) চলে আসতে বাধ্য হন। এই ঘটনা তাঁর কর্মজীবনে বিরূপ প্রভাব ফেলেছিল। তিনি সম্পূর্ণভাবে বিস্মৃতিতে চলে গিয়েছিলেন।
মুম্বই আসার পর বলিউডে তাঁর প্রথম চলচ্চিত্র ছিল বুট পলিশ (১৯৫৪)। তাঁকে সুযোগ দিয়েছিলেন অভিজ্ঞ অভিনেতা রাজ কাপুর। ২০০ জনেরও বেশি প্রতিযোগীর স্ক্রিন-পরীক্ষা করার পর রাজ কাপুর তাঁকে নির্বাচন করেন, একজন প্রতিভাবান অভিনেত্রী রূপে। চলচ্চিত্রটি বেশ কিছু পুরস্কারে ভূষিত হয়েছিল। এখানে তিনি বেবি নাজ এবং রতন কুমারের যন্ত্রণাদায়ক কাকিমার কেন্দ্রীয় ভূমিকায় অভিনয় করেছিলেন।
এইচ আর মঞ্জনাথ
এইচ আর মঞ্জনাথ কর্ণাটক রাজ্যের বেঙ্গালুরু কুমুটা আসন থেকে ১৯৬৭ থেকে ১৯৭১ সাল পর্যন্ত আইনসভা পরিষদের সদস্য ছিলেন।
পার্সনিপ
পার্সনিপ সাধারণত রান্না করা হয়, তবে এটি কাঁচাও খাওয়া যায়। এতে প্রচুর পরিমাণে ভিটামিন ও খনিজ লবণ, বিশেষত পটাশিয়াম থাকে। এছাড়াও এতে রয়েছে অ্যান্টিঅক্সিডেন্ট এবং দ্রব ও অদ্রব উভয় প্রকার ভোজ্য তন্তু। একে গভীর ও পাথরবিহীন মাটিতে চাষ করা হয়। গাজর মাছি ও অন্যান্য পতঙ্গ কীট, ভাইরাস, ছত্রাকঘটিত রোগ দ্বারা ইহা আক্রান্ত হয়, এদের মধ্যে সবথেকে মারাত্মক হল ক্যাঙ্কার। এর কাণ্ড ও পাতা নিয়ে কাজ করার পরে, সেই চামড়া সূর্যালোকের সংস্পর্শে এলে চামড়ায় ফুসকুড়ি হয়।
বর্ণনা
পার্সনিপ একটি দ্বিবর্ষজীবী উদ্ভিদ; ইহার রোমযুক্ত কর্কশ পাতা গোলাপাকৃতি বিন্যাস নিয়ে সজ্জিত থাকে, পাতাগুলি চূর্ণ করলে তীব্র কটূ গন্ধ বেরোয়। পার্সনিপের মাংসল, ভোজ্য ও ক্রীম বর্ণযুক্ত শিকড়টির জন্য একে কর্ষণ করা হয়। এর মূল সাধারণত মসৃণ হয়, তবে পার্শ্বমূলও দেখা যায়। এর বেশিরভাগই চোঙাকৃতি, তবে কিছু কিছু প্রজাতির মধ্যে অধিক পরিমাণে কন্দাল আকৃতি দেখা যায় - এইগুলিই খাদ্য প্রকরণকারীরা পছন্দ করেন, কারণ কন্দাল মূলগুলি সহজে বিদারিত হয় না। এই উদ্ভিদটির শীর্ষস্থ ভাজক কলা এর অক্ষের উভয় দিকে পাতার একটি গোলাপাকৃতি বিন্যাস তৈরী করে; যা প্রতিটি পার্শ্বকাঁটাযুক্ত কিছু যুগ্মপত্রের সমন্বয়ে গঠিত হয়। নিচের পাতাগুলির দিকে ছোট কাণ্ড থাকে, ওপরের পাতাগুলি কাণ্ডবিহীন অংশে থাকে এবং প্রান্তবর্তী পাতাগুলির তিনটি বিভাগ/লোব থাকে। পাতাগুলি এক- এবং দ্বি-বিন্যাসযুক্ত বৃহৎ, ডিম্বাকৃতি, কিছু কিছু ক্ষেত্রে এগুলি কাঁটা সমন্বিত বিভাগযুক্ত/লোবযুক্ত হয়ে থাকে; ইহারা লম্বায় ৪০ সেমি (১০ ইঞ্চি) পর্যন্ত বড় হয়। পত্রবৃন্তগুলি খাঁজকাটা ও এর ভূমি (Base) আবরণযুক্ত। পুষ্পযুক্ত কাণ্ডটি দ্বিতীয় বছরে তৈরী হয় এবং এটি ১৫০ সেমি (৬০ ইঞ্চি) -রও অধিক লম্বা হতে পারে। এটি রোমযুক্ত, খাঁজকাটা, ফাঁপা (পর্ব বাদে), এবং অনিয়মিত শাখাপ্রশাখাযুক্ত। এটির কিছু বৃন্তবিহীন, একক বিভাগ/লোবযুক্ত পাতা থাকে যেগুলি ৫ থেকে ১০ সেমি (২ থেকে ৪ ইঞ্চি) লম্বা, এগুলি জোড়ায় জোড়ায় বিপরীত পার্শ্বে সজ্জিত থাকে। থাম্ব|প্যাস্টানিকা স্যাটিভা ফল ও বীজ হলুদ ফুলগুলি আলগা, যৌগিক ছত্রবিন্যাসযুক্ত হয়ে থাকে; এগুলির ব্যাস ১০ থেকে ২০ সেমি (৪ থেকে ৮ ইঞ্চি) পর্যন্ত হয়। ছত্রবিন্যাসটিকে (গৌণ ছত্রবিন্যাস) ধরে রাখার জন্য ২ থেকে ৫ সেমি (১ থেকে ২ ইঞ্চি) দৈর্ঘ্যযুক্ত ৬ থেকে ২৫টি ঋজু পুষ্পবৃন্ত এতে রয়েছে। ছত্রবিন্যাস ও গৌণ ছত্রবিন্যাসের ওপরে অথবা নিচের দিকে কোন পুষ্পমঞ্জরী থাকে না। ফুলগুলিতে ক্ষুদ্রাকৃতি বৃত্যংশ থাকে অথবা থাকে না, বৃত্যংশ ৩.৫ মিমি (০.১৪ ইঞ্চি) হয়ে থাকে। ফুলগুলি পাঁচটি পাঁপড়ির সমন্বয়ে গঠিত হয় যেগুলি ভিতরের দিকে কুঞ্চিত থাকে, এছাড়াও এতে থাকে পাঁচটি পুংকেশর ও একটি গর্ভকেশর। এর ফলগুলি (যেগুলি স্কিজোকার্প নামেও পরিচিত) ডিম্বাকৃতি ও চ্যাপ্টা; এগুলি সরু পক্ষযুক্ত এবং ছোট, ছড়ানো গর্ভদণ্ডযুক্ত। এগুলি ফ্যাকাশে হলুদ থেকে হাল্কা বাদামী হয়ে থাকে; দৈর্ঘ্যে ৪ থেকে ৮ মিমি (০.১৬ থেকে ০.৩১ ইঞ্চি) পর্যন্ত হয়। থাম্ব|কুসুমিত পার্সনিপ, দ্বিতীয় বর্ষ অঙ্গসংস্থানগত সামান্য পার্থক্য সত্ত্বেও, বুনো পার্সনিপ আর কর্ষণযোগ্য পার্সনিপের মধ্যে ট্যাক্সনগত কোন প্রভেদ নেই, এবং উভয়ের মধ্যে আন্তঃ-নিষেক (ক্রস-পলিনেশান) চলে। পার্সনিপের ক্রোমোজম সংখ্যা ২n = ২২।
ইতিহাস
গাজরের মত, পার্সনিপেরও উৎস ইউরেশিয়ায় এবং প্রাচীনকাল থেকেই একে খাদ্য হিসেবে গ্রহণ করা হয়। জোহারি ও হফ্‌ উল্লেখ করেছেন যে পার্সনিপ চাষের প্রত্নতাত্ত্বিক প্রমাণ 'এখনও সীমিত' এবং গ্রীক ও রোমান সাহিত্যের উপাদান পার্সনিপের আদি ব্যবহারের গুরুত্বপূর্ণ উৎস। তারা সতর্ক করেছেন যে "যেহেতু মনে করা হয়, পার্সনিপ আর গাজর (যেগুলি রোমান আমলে ছিল সাদা অথবা হাল্কা বেগুনি রঙের) উভয় সব্জিই একসময় পাস্টিনাকা নামে পরিচিত ছিল, তাই ধ্রুপদী সাহিত্যে এদের স্বতন্ত্রভাবে চিহ্নিত করার ক্ষেত্রে কিছু সমস্যা রয়ে গেছে"। পার্সনিপের অনেক বেশি মর্যাদা ছিল, রোমকে প্রদত্ত জার্মানির শ্রদ্ধার্ঘ হিসেবে সম্রাট টিবেরিয়াস পার্সনিপ গ্রহণ করেছিলেন। ইওরোপে আখ এবং বিট চিনি আসার আগে এই সব্জিটি মিষ্টির উৎস হিসেবে ব্যবহৃত হত। বনভেসিন ডে লা রিভা তার মার্ভেলস্‌ অফ মিলান - এ (১২৮৮) মিলানের অধিবাসীদের দ্বারা ব্যবহৃত খাদ্যদ্রব্যের দীর্ঘ তালিকায় 'সাধারণ' পাস্টিনাকাকে পাস্টিনেশ কমিউনি হিসেবে অন্তর্ভুক্ত করেছেন। থাম্ব|আব্বিলডুঙ্গেনে জোহান জর্জ স্টার্মের ১৭৯৬ সালের অলংকরণ ডয়েচল্যাণ্ডস্‌ ফ্লোরা উত্তর আমেরিকায় কানাডার ফরাসী ঔপনিবেশিক ও একই সাথে ব্রিটিশ ত্রয়োদশ উপনিবেশ দ্বারা কন্দজাতীয় সবজির ব্যবহারের প্রয়োজনে এই উদ্ভিদটির আগমন ঘটে। কিন্তু ১৯শ শতকে, আলুর শর্করা স্টার্চের প্রধান উৎসরূপে একে প্রতিস্থাপন করে এবং এর ফলশ্রুতিতে পার্সনিপের চাষ কমে যায়।
১৮৫৯ সালে, ইংল্যাণ্ডের রয়্যাল এগ্রিকালচারাল কলেজ - এ জেমস বাকম্যান "স্টুডেন্ট" নামে একটি নতুন প্রজাতির উদ্ভিদ চাষ করেন। বাছাই প্রজননের মাধ্যমে কীভাবে দেশীয় উদ্ভিদগুলির উন্নতি ঘটানো যায় তারই প্রমাণ দেখাবার জন্য তিনি বুনো উদ্ভিদের সাথে কর্ষণযোগ্য উদ্ভিদের ব্যাক-ক্রসিং নিষেক ঘটিয়েছিলেন। পরীক্ষাটি এতটাই সফল হয়েছিল যে ১৯শ শতকের শেষার্দ্ধে 'স্টুডেন্ট' চাষআবাদের ক্ষেত্রে একটি গুরুত্ব পূর্ণ প্রজাতি হিসেবে গণ্য হয়।
ট্যাক্সোনমি
ক্যারোলাস লিনিয়াস তার ১৭৫৩ খ্রীষ্টাব্দে রচিত বই স্পিসিজ প্লান্টারাম - এ সর্বপ্রথম পার্সনিপের উল্লেখ করেন। ট্যাক্সোনমির ইতিহাসে এর আরও কতকগুলি সমার্থক আছে। কর্ষণযোগ্য বেশিরভাগ উদ্ভিদের মতই ''পি. স্যাটিভা'' - এরও কতকগুলি উপপ্রজাতি ও বৈচিত্র্য আছে, কিন্তু এগুলিকে আর স্বতন্ত্র ট্যাক্সা হিসেবে বিচার না করে, একই ট্যাক্সনের অঙ্গসংস্থানগত বৈচিত্র্য হিসেবে বিচার করা হয়।
ইউরেশিয়ায়, কিছু পণ্ডিত কর্ষণযোগ্য ও বন্য প্রজাতির পার্সনিপের মধ্যে পার্থক্য নির্ণয়ের জন্য শেষোক্তটির নাম ব্যবহারের সময় তার উপপ্রজাতি পি. এস. সিলভেসট্রিস ব্যবহার করেন, অথবা এটিকে প্রজাতি হিসেবে গণ্য করে প্যাস্টানিকা সিলভেস্ট্রিস হিসেবে উল্লেখ করেন। পাতার রোমশ প্রকৃতি, কাণ্ডের কৌণিক অথবা গোল আকৃতি, এবং প্রান্তীয় ছত্রবিন্যাসের আকার ও আকৃতির ওপর নির্ভর করে বিভিন্ন উপপ্রজাতির নামকরণ করা হয়েছে।
গণনাম প্যাস্টিনাকার ব্যুৎপত্তি সম্বন্ধে নিশ্চিত করে কিছু জানা যায়নি, তবে সম্ভবত এটি হয় ল্যাটিন 'প্যাস্টিনো" থেকে এসেছে যার অর্থ "আঙুরগাছ রোপণ করার জন্য জমি প্রস্তুত করা" অথবা "প্যাস্টাস" শব্দ থেকে এসেছে যার অর্থ খাদ্য। স্যাটিভা নামক অভিধাটির অর্থ হল রোপিত।
ব্যবহার
পার্সনিপ গাজরের মতই এবং এদের একইভাবে ব্যবহার করা যায়, তবে পার্সনিপ স্বাদে বেশি মিষ্টি, বিশেষত এটিকে যখন রান্না করা হয়। এগুলিকে সেঁকা যায়, সেদ্ধ করা যায়, ঘ্যাঁট করা যায়, আগুনে ঝলসে নেওয়া যায়, ভাজা যায়, অথবা ভাঁপানো যায়। যখন সিদ্ধ করে ভেঁপে অথবা সুপ হিসেবে ক্যাসারোল জাতীয় পাত্রে গরম অবস্থায় রাখা হয়, তখন এটি থেকে অপূর্ব গন্ধ বের হয়। কিছু ক্ষেত্রে, পার্সনিপগুলিকে সেদ্ধ করে এর সুপ অথবা সিদ্ধ-ভাঁপা থেকে শক্ত অংশগুলিকে বাদ দেওয়া হয়, এর ফলে সম্পূর্ণ শিকড়টির থেকেও এটি আরো বেশি মৃদু গন্ধযুক্ত ও স্বাদু হয়ে ওঠে এবং এর স্টার্চ ডিশের ওপর পুরু আস্তরণ তৈরী করে। কিছু কিছু ইংরেজিভাষী দেশে আগুনে ঝলসে নেওয়া (Roasted) পার্সনিপ ক্রিসমাস ডিনারের একটি গুরুত্বপূর্ণ অঙ্গ বলে পরিগণিত হয় এবং প্রায়শই এটি চিরাচরিত রবিবার রোস্ট হিসেবে বিশিষ্টতা লাভ করে। পার্সনিপগুলিকে ভাজাও যায় অথবা সরু সরু করে কেটে খাস্তা হিসেবে বানানো যায়। এগুলি থেকে মদিরা জাতীয় মদ প্রস্তুত করা যায়।
রোমান আমলে, পার্সনিপকে কামোদ্দীপক মনে করা হত। যদিও, পার্সনিপ আধুনিক ইতালীয় রান্নায় বিশেষ একটা ব্যবহার করা হয় না। বরঞ্চ এগুলিকে এখন পার্মা হ্যামের জন্য প্রজননকৃত শূকরদের খাদ্য হিসেবে ব্যবহার করা হয়। প্রাচীন চৈনিক ওষুধে, চীনা পার্সনিপের শিকড় ভেষজ ওষুধ প্রস্তুতিতে ব্যবহৃত হত।
পুষ্টিগুণ
পার্সনিপের ১০০ গ্রামের একটি বিশেষ নমুনায় ৭৫ ক্যালোরি (২৩০ কিলোজুল) শক্তি থাকে। বেশিরভাগ পার্সনিপের প্রজাতিতে প্রায় ৮০% জল, ৫% চিনি, ১% প্রোটিন, ০.৩% চর্বি ও ৫% ভোজ্য তন্তু থাকে। পার্সনিপে প্রচুর পরিমাণে ভিটামিন ও খনিজ লবণ থাকে, এবং খনিজ লবণের মধ্যে বিশেষ করে পটাশিয়ামের উপস্থিতি অনেক বেশি; এতে প্রতি ১০০ গ্রামের মধ্যে ৩৭৫ মিলিগ্রাম পটাশিয়াম থাকে। ভিটামিন বি-গ্রুপের কিছু কিছু এতে উপস্থিত, কিন্তু রান্নার ফলে ভিটামিন সি - এর পরিমাণ কমে আসে। যেহেতু পার্সনিপ শিকড়ের বহির্গাত্রে ভিটামিন ও খনিজ লবণ উপস্থিত থাকে, তাই এগুলিকে খুব অল্প চেঁছে অথবা গোটা হিসেবে রান্না না করলে ভিটামিন ও খনিজ লবণ নষ্ট হওয়ার সম্ভাবনা থেকে যায়। তুষারের সময়ে, স্টার্চের কিছু অংশ চিনিতে পরিণত হয় এবং শিকড় স্বাদে আরও মিষ্টি হয়ে ওঠে।
পার্সনিপ খাদ্য হিসেবে স্বাস্থ্যের পক্ষে ভাল। এগুলিতে অ্যান্টিঅক্সিডেন্ট উপস্থিত, যেমন, ফ্যালক্যারিনল (Falcarinol), (falcarindiol), প্যানাক্সিডিঅল (panaxydiol) এবং মিথাইল-ফ্যালক্যারিনডিঅল (methyl-falcarindiol) যেগুলি ক্যানসারপ্রতিরোধী, প্রদাহবিরোধী ও ছত্রাকপ্রতিরোধী বৈশিষ্ট্যযুক্ত। পার্সনিপের ভোজ্য তন্তু অংশটির কিছুটা দ্রব ও কিছুটা অদ্রব প্রকৃতির এবং এগুলি সেলুলোজ, হেমিসেলুলোজ ও লিগনিন দ্বারা গঠিত হয়। পার্সনিপে প্রচুর পরিমাণে তন্তুর উপস্থিতি কোষ্ঠ্যকাঠিন্য দূর করতে এবং রক্তে কোলেস্টেরলের মাত্রা কমাতে সাহায্য করে।
ব্যুৎপত্তি
লোককথা অনুসারে পার্সনিপ নামটি পার্সলে এবং শালগমের (ইংরেজি টার্নিপ) নামের মিশ্রণ থেকে উৎপন্ন হয়েছে। কিন্তু এটি প্রকৃতপক্ষে মধ্য ইংরেজি প্যাসিনিপ থেকে এসেছে; এটি প্রাচীন ফরাসী প্যাসনাইএ (pasnaie) (অধুনা পানাইস) পরিবর্তিত রূপ; যেটি মূল ল্যাটিন পাস্টিনাম (pastinum), থেকে এসেছে যার অর্থ হলও একধরনের কাঠের ছোট টুকরো (fork)। শালগমের ইংরেজি টার্নিপের শেষে অবস্থিত -নিপ -এর সাথে সাদৃশ্য রাখবার কারণে পার্সনিপের শেষে 'নিপ' এসেছে; আসলে এটিকে একসময় শালগমের একটি প্রজাতি হিসেবে ধারণা করা হত।
চাষ
বুনো পার্সনিপ, যেগুলি থেকে আধুনিককালের আবাদযোগ্য প্রজাতি তৈরি করা হয়েছে, সেগুলি শুষ্ক রুক্ষ ঘাসজমি এবং পরিত্যক্ত জায়গায়, বিশেষত চক ও চুনাপাথরের মাটিতে গড়ে ওঠে। পার্সনিপ দ্বিবর্ষজীবী উদ্ভিদ, কিন্তু এগুলি সাধারণত বর্ষজীবী উদ্ভিদের মত বেড়ে ওঠে। এই ফসল চাষ করার জন্য বেলে ও দোআঁশ মাটির চেয়ে পলি, কাদা ও পাথুরে জমিই বেশি দরকার; পাথুরে জমিতে চাষ করলে ছোট, শক্ত মূল উৎপন্ন হয়। পার্সনিপ বীজ দীর্ঘ সময় ধরে সঞ্চয় করে রাখলে এর কার্যকারিতা কমে যায়। বসন্ত শুরু হওয়ার সাথে সাথে যখন ভূমি কর্ষণের উপযুক্ত হয়, তখনই গাছের বৃদ্ধির পরিসর বিবেচনা করে বীজ রোপণ করা হয়। বাড়ন্ত গাছগুলি ছেঁটে সরু করা হয় এবং জায়গাটিকে আগাছামুক্ত করা হয়। প্রথম তুষারপাতের পর শস্য গুদামজাত করা হয়, এবং এটি সারা শীতকাল জুড়ে চলতে থাকে। ফসলের সারিগুলিকে খড় দিয়ে ঢেকে দেওয়া যেতে পারে যাতে তুষারের সময় শস্যগুলিকে তুলে নেওয়া যায়। মাটির কম তাপমাত্রার কারণে শিকড়ে কিছু স্টার্চ সঞ্চিত হয় যেগুলি চিনিতে পরিণত হয়; এর ফলে শিকড়গুলি স্বাদে আরো মিষ্টি হয়ে ওঠে।
চাষের সমস্যা
সেলারি মাছির (Euleia heraclei) লার্ভা পার্সনিপের পাতার ভেতরে সুড়ঙ্গ বানিয়ে রাখে। পাতার ওপর এবং নিচের দিকে অনিয়মিত, হাল্কা বাদামী রঙের সরু সরু রাস্তা দেখতে পাওয়া যায়। ছোট চারাগাছের ক্ষেত্রে এর ফল হয় মারাত্মক, কারণ সমস্ত পাতা এতে কুঁচকে যেতে পারে এবং এমনকী মরেও যেতে পারে। ক্ষতিগ্রস্ত পাতা ছেঁটে ফেলে, সম্পূর্ণ পাতা কেটে ফেলে অথবা রাসায়নিক প্রয়োগ করে এর চিকিৎসা করা হয়।
গাজর মাছির (Chamaepsila rosae) লার্ভাও ফসলের ক্ষতি করতে পারে। মূলের বহিরাবরণ খাদ্য হিসেবে গ্রহণ করেই এই কীট বেঁচে থাকে, মরসুমের শেষে মূলের মধ্যে গর্ত খুঁড়ে ইহা বেঁচে থাকে। চারাগাছগুলি এতে মরে যেতে পারে, বড় গাছ এতে ক্ষতিগ্রস্ত হয়। ক্ষতিগ্রস্ত অংশের মধ্যে দিয়ে ছত্রাক এবং ক্যাঙ্কার জাতীয় কীটের প্রবেশের পথে তৈরী হয়। এই মাছি গাছের আঘাতপ্রাপ্ত কলার গন্ধে আকৃষ্ট হয়।
পার্সনিপ কিছু লেপিডোপটেরান প্রজাতির লার্ভার খাদ্য হিসাবে ব্যবহৃত হয়, এগুলি হলও - পার্সনিপ সোয়্যালোটেইল (Papilio polyxenes), সাধারণ দ্রুতগামী মথ (common swift moth) (Korscheltellus lupulina), হুলযুক্ত বাগান মথ (garden dart moth) (Euxoa nigricans) এবং ভুতুড়ে মথ (ghost moth) (Hepialus humuli)। পার্সনিপ মথের লার্ভার উৎস ইওরোপে এবং এটি ১৮শ শতকের মাঝামাঝি দৈবক্রমে উত্তর আমেরিকায় চলে আসে; এটি গাছের ছত্রবিন্যাসের ওপর জাল বোনে এবং ফুল ও অর্ধপরিণত বীজগুলি খেয়ে থাকে।
হেলিকোব্যাসিডিয়াম পারপারিয়াম (Helicobasidium purpureum) ছত্রাক বেগুনি বর্ণযুক্ত শিকড় পচন ঘটায় - এতে কখনো কখনো শিকড়ের ক্ষতি হয়, শিকড়টি হাল্কা বেগুনি রঙের আচ্ছাদনে ঢাকা পড়ে যায়, এই আচ্ছাদনের ওপর মাটির কণা লেগে থাকে। পাতাগুলি নষ্ট ও বিবর্ণ হয়ে যায় এবং মাইসেলিয়াম ছত্রাকগুলি মাটির মধ্যে দিয়ে অন্যান্য গাছে ছড়িয়ে পড়ে। কিছু কিছু আগাছা এই সকল ছত্রাকের আঁতুড়ঘর, বিশেষত ভিজে, অম্লযুক্ত পরিবেশেই এগুলি বেশি দেখা যায়। এরাইসিফে হেরাক্লেই (Erysiphe heraclei) গাছে গুঁড়ো গুঁড়ো ছত্রাকের সৃষ্টি করে যেগুলি ফসলের অত্যন্ত ক্ষতি করে। এই কারণে পাতা হলদেটে হয়ে যায় ও সমগ্র পত্ররাশি বিনষ্ট হয়। নাতিশীতোষ্ণ আবহাওয়ায় ও আর্দ্র পরিবেশে এই রোগগুলির অধিক প্রাদুর্ভাব দেখা যায়।
সিড-বোর্ন স্ট্রবেরি, ল্যাটেন্ট রিংস্পট ভাইরাস, পার্সনিপ ইয়েলো ফ্লেক ভাইরাস, পার্সনিপ লিফকার্ল ভাইরাস, পার্সনিপ মোজাইক পটিভাইরাস এবং পটিভাইরাস সেলেরি মোজাইক ভাইরাস প্রভৃতি ভাইরাস গাছের সমূহ ক্ষতিসাধন করে। শেষোক্ত ভাইরাসটি ক্ষতিগ্রস্ত গাছটির পত্রশিরার আশেপাশের পত্রাংশ সাফ করে দেয় অথবা একে হলদেটে করে ফেলে, পাতায় গেরুয়া রঙের মোজাইক ছাপ দেখা যায় এবং পাতার কুঞ্চন দেখা দেয়।
বিষবিদ্যা
পার্সনিপের মূল ভোজ্য, তবে কাণ্ড ও পাতার রস বিষাক্ত হওয়ার কারণে এগুলি ব্যবহারের সময় সাবধানতা অবলম্বন করা প্রয়োজন। এপিএসি (Apiaceae) গোত্রের অন্যান্য উদ্ভিদের মতই, পার্সনিপেরও ফিউরানোকিউমেরিন্স (furanocoumarins) থাকে যেটি পরজীবীদের থেকে তাকে আত্মরক্ষা করতে সাহায্য করে, এটি আলোকসংবেদী একটি রাসায়নিক যেটি ফাইটোফোটোডার্মাটাইটিস নামে একটি বিশেষ অবস্থার সৃষ্টি করে। এই অবস্থার ফলে অ্যালার্জির মত একধরনের রাসায়নিক প্রদাহ (Chemical burn) সৃষ্টি হয়; এগুলি বিষাক্ত আইভির (Toxicodendron radicans) দ্বারা সৃষ্ট ফুসকুড়ির মত দেখতে হয়। এর লক্ষণগুলি হল, লালচে ভাব, প্রদাহ, ফোস্কা প্রভৃতি; ক্ষতিগ্রস্ত স্থানে দুবছর পর্যন্ত দাগ থেকে যায়। যদিও মালীরা জানাচ্ছে যে গাছের পত্রসমূহের সংস্পর্শে এসে তাদের দেহে বিষঘটিত লক্ষণ দেখা যাচ্ছে, তবে তাদের সংখ্যা
, যারা ফসল চাষ করছে, তাদের থেকে কম। যখন দিনের আলোয় পাতা সংগ্রহ করা হয় অথবা পুরোনো যেসব গাছের বীজ বেরিয়ে গেছে তাদের উপড়ে ফেলা হয় তখন সবথেকে বেশি সমস্যা হতে পারে। লক্ষণগুলি বেশিরভাগ ক্ষেত্রেই অল্প থেকে মাঝারি হয়ে থাকে।
পার্সনিপের বিষ তাপপ্রতিরোধী এবং একে কয়েক মাস যাবৎ সংরক্ষণ করে রাখলেও তা নষ্ট হয় না। পার্সনিপ নির্যাসের বিষের লক্ষণগুলি গবাদিপশু ও পোলট্রির দেহেও ক্ষতি করতে পারে, যদি তাদের চামড়া উন্মুক্ত থাকে। পার্সনিপের মত এপিএসি (Apiaceae) সবজিতে পলিয়াইন (Polyyne) পাওয়া যায়, এবং এগুলি সাইটোটক্সিক ক্রিয়াকলাপ দেখায়।
তিরেত্তা বাজার
তিরেত্তা বাজার কলকাতা মহানগরীর মধ্যাঞ্চলে অবস্থিত একটি চায়নাটাউন বা চীনাবসতি। তিরেত্তা বাজার ও ট্যাংরা ভারতের একমাত্র চায়নাটাউন।
২০১৪ ফিফা বিশ্বকাপ কর্মকর্তাবৃন্দ
২০১৩ সালের মার্চে, ৫২ জন সম্ভাব্য রেফারির তালিকা প্রকাশ করে এবং তাদের প্রত্যেকের সাথে ২ জন করে সহকারী রেফারিকে তালিকায় রাখা হয়। ২০১৪ সালের ১৪ জানুয়ারী, ফিফার রেফারি কমিটি ২৫ জন রেফারি এবং তাদের সাথে ২ জন করে সহকারী রেফারিকে নির্বাচিত করে।
প্রোস্টেট
‌‌‌প্রোস্টেট গ্রন্থি‌‌‌‌‌‌ পুরুষ দেহের একটি অংশ যা পুরুষের প্রজননতন্ত্রের অন্তর্ভুক্ত। কেবল পুরুষদেরই প্রস্টেট গ্রন্থি রয়েছে। এটাকে সচরাচর শুধু প্রোস্টেট হিসাবে উল্লেখ করা হয়। এর আকার অনেকটা কাজুবাদামের সমান। মূত্রথলির তলদেশে থেকে যেখানে মুত্রনালীর শুরু সেখানটার চারপাশ জুড়ে এই গ্রন্থিটির অবস্থান। এর মধ্য দিয়েই মূত্র এবং বীর্য প্রবাহিত হয়। এই গ্রন্থির মূল কাজ হচ্ছে বীর্যের অন্যতম উপাদান একটি তরল আঠালো পদার্থ সৃষ্টি করা। শুক্রাণু এবং এই তরলের মিশ্রণই বীর্য।
প্রোস্টেট গ্রন্থির বৃদ্ধি
প্রোস্টেট গ্রন্থির বৃদ্ধি একটি রোগ। এর কারণে প্রাথমিকভাবে যেসব উপসর্গ দেখা দেয় সেগুলো হচ্ছে­ স্বাভাবিক প্রস্রাব নির্গমন প্রক্রিয়ার কিছু পরিবর্তন, যেমন- দিন কিংবা রাতে অথবা উভয় সময় ঘন ঘন প্রস্রাব, প্রস্রাবের ধারা সরু হওয়া, প্রচণ্ড বেগ সত্ত্বেও প্রস্রাবের নির্গমন শুরু হতে দেরি হওয়া, প্রচণ্ড বেগ থাকা সত্ত্বেও তৎক্ষণাৎ প্রস্রাব করতে না পারলে খানিকটা প্রস্রাব বেরিয়ে এসে কাপড়চোপড় ভিজে যাওয়া, প্রস্রাবের পর দীর্ঘসময় ফোঁটা ফোঁটা প্রস্রাব নি:সরণ এবং প্রস্রাব করার পর অতৃপ্তি, যেন কিছু প্রস্রাব রয়ে গেল ইত্যাদি। কেবল উল্লিখিত বয়সসীমার মধ্যে এরূপ উপসর্গ হলে প্রাথমিকভাবে প্রোস্টেটের বৃদ্ধি সন্দেহ করা যেতে পারে। বিলম্বিত উপসর্গের মধ্যে অন্যতম হলো প্রস্রাব আটকে যাওয়া, প্রস্রাবের সাথে রক্তপাত ও কিডনির কার্যকারিতা কমে যাওয়া ইত্যাদি। আমাদের দেশে প্রায়ই রোগীরা প্রাথমিক উপসর্গগুলোকে অবজ্ঞা করেন এবং হঠাৎ প্রস্রাব আটকে গিয়ে প্রস্রাবের থলি ফুলে তীব্র ব্যথা ও অস্বস্তি নিয়ে হাসপাতালে আসেন। কিছু কিছু ক্ষেত্রে প্রস্রাবের থলিতে দীর্ঘমেয়াদিভাবে এক লিটারের বেশি প্রস্রাব আটকে থাকে ও পাশাপাশি ঘন ঘন একটু আধটু প্রস্রাব হয় ও ঘুমের মধ্যে প্রস্রাব হয়ে বিছানা নষ্ট হয়। এই অবস্খায় কোনো ব্যথা হয় না বলে অনেকেই এটাকে স্বাভাবিক মনে করেন। কিন্তু পরবর্তী সময়ে এসব রোগীই এক সময় দীর্ঘমেয়াদি কিডনি অক্ষমতার উপসর্গ নিয়ে বেহুঁশ অবস্খায় হাসপাতালে আসেন।
চিকিৎসা
প্রোস্টেট বৃদ্ধির কারণে স্বাস্থ্যগত সমস্যা হলে দৈনন্দিন জীবনযাত্রা প্রচণ্ডভাবে বিঘ্নিত হলে কিংবা বিলম্বিত উপসর্গসহ তৎসঙ্গে জটিলতা দেখা দিলে উপযুক্ত ডাক্তারের চিকিৎসা নিতে হবে। এখন পর্যন্ত সর্বজনস্বীকৃত চিকিৎসা হলো অস্ত্রোপচারের মাধ্যমে প্রোস্টেট গ্রন্থির অপসারণ। তবে প্রোস্টেট গ্রন্থি বড় হলেই অস্ত্রোপচার প্রয়োজন হবে তা নয়। অনেকের বেলায় প্রাথমিক উপসর্গ দেখা দেয়ার আড়াই থেকে পাঁচ বছরের মধ্যে তেমন কোনো উল্লেখযোগ্য পরিবর্তন হয় না। এমনকি উপসর্গের প্রকোপ অনেক হ্রাস পায়। এ কারণে একজন বয়স্ক ব্যক্তির এ ধরনের একটি বড় ধরনের অস্ত্রোপচারের আগে অবশ্যই সবকিছু বিবেচনা করা আবশ্যক।
প্রোস্টেট অপসারণ
প্রোস্টেট অপসারণ দু’ভাবে করা যায়। সনাতন পদ্ধতিতে তলপেট কেটে প্রোস্টেটের অপসারণ অথবা মূত্রনালীর ভেতর দিয়ে যন্ত্র ঢুকিয়ে এনডোস্কোপিক পদ্ধতিতে প্রোস্টেট অপসারণ। আধুনিক বিশ্বে এনডোস্কোপিক পদ্ধতিতে ৯০ শতাংশ প্রোস্টেট অপসারণ করা হয়। যে পদ্ধতিতেই অস্ত্রোপচার করা হোক না কেন তা সুনির্দিষ্ট উপসর্গের কারণেই করা হয়-প্রাথমিক, মাধ্যমিক কিংবা বিলম্বিত অবস্থার জন্য নয়। কাজেই প্রাথমিক অবস্থায় অপারেশন করা ভালো ডাক্তারী শাস্ত্রে এমন কোনো চূড়ান্ত প্রস্তাব নেই।
অপসারণ পরবর্তী জটিলতা
শল্যচিকিৎসা বা অপসারণের উদ্দেশ্যই হলো রোগীকে সমস্যামুক্ত করে জীবনযাত্রার মান স্বাভাবিক পর্যায়ে উন্নীত করা। তবে যে কোনো অপারেশনের মতো প্রোস্টেটের অপারেশনেও বেশ কিছু ঝুঁকি থাকে এবং অপারেশনের কারণে স্বল্পমেয়াদি বা দীর্ঘমেয়াদি জটিলতা দেখা দিতে পারে। ঝুঁকি এই কারণে যে বার্ধক্যজনিত অনেক স্বাস্খ্যগত সমস্যা যেমন উচ্চ রক্তচাপ, ডায়াবেটিস, হৃদরোগ ইত্যাদি প্রায়ই প্রোস্টেট রোগীদের মধ্যেও থাকে যা অপারেশন ও এনেসথেসিয়া প্রয়োগজনিত শারীরিক-মানসিক চাপ কাটিয়ে ওঠায় প্রতিবন্ধকতার সৃষ্টি করতে পারে। তা ছাড়া অস্বাভাবিক রক্তক্ষরণ ও নিয়ন্ত্রণাতীত সার্বক্ষণিক প্রস্রাব নির্গমন ইত্যাদি অবস্থা অপারেশনের পর সংকটজনক সমস্যা হিসেবে দেখা দিতে পারে। দীর্ঘমেয়াদি সমস্যা হিসেবে প্রোস্টেট গ্রন্থির অবস্থানে মূত্রনালী শীর্ণ হয়ে পুনর্বার প্রস্রাব নির্গমনের সমস্যা কিংবা প্রস্রাব আটকে যেতে পারে। এছাড়া যৌন অক্ষমতা পরবর্তীকালে এই রোগের জটিলতা হিসেবে দেখা দিতে পারে।
শোলাকিয়া
শোলাকিয়া বাংলাদেশের কিশোরগঞ্জ সদর উপজেলায় অবস্থিত একটি এলাকা। বাংলাদেশের সর্ববৃহৎ ঈদের জামাত এখানে অনুষ্ঠিত হয়ে থাকে। প্রতি ঈদের জামাতে এখানে প্রায় ৪ লাখ মানুষ অংশগ্রহণ করে থাকে। ঈদগাহটি নরসুন্দা নদীর তীরে প্রায় ৭ একর এলাকা জুড়ে অবস্থিত। এখানে ২৫০টি কাতারে প্রায় ১৫০,০০০ মুসুল্লী একসাথে নামাজ পড়ে থাকেন। প্রায় সমসংখ্যক মুসুল্লী পার্শ্ববর্তী মাঠ, রাস্তা এবং নিকটবর্তী এলাকায় দাঁড়িয়ে ঈদের নামাজে অংশ নেন।
অল্প কিছু নেতৃস্থানীয় ব্যক্তিরা দুইতলা মিম্বরের ভবনটিতে নামাজ পড়েন, যেখানে প্রায় ৫০০ লোকের স্থান সংকুলান হয়। ঈদুল ফিতর ছাড়াও ঈদুল আজহার নামাজেও অনুরূপ বিশাল জনসমাগম হয়ে থাকে। শোলাকিয়ার স্থানীয় অধিবাসীর সংখ্যা ১,০২৬, যা ১৮০ টি পরিবার নিয়ে গঠিত।
ইতিহাস
ইসলামের ঐষী বাণী প্রচারের জন্য সুদূর ইয়েমেন থেকে আগত শোলাকিয়া "সাহেব বাড়ীর" পূর্ব পুরুষ শাহ সুফি সৈয়দ আহমদ তার নিজস্ব তালুকে নরসুন্দা নদীর তীরে ১৮২৮ খ্রিষ্টাব্দে ৭ একর জমির ওপর "শোলাকিয়া ঈদগাহ ময়দান" প্রতিষ্ঠা করেন। তার ইমামতিতে প্রথম ঈদের জামাত অনুষ্ঠিত হয়। স্থানীয় কিংবদন্তি মতে, শাহ সুফি সৈয়দ আহমদ ঈদের জামাতের মোনাজাতে ভবিষ্যতে মাঠে মুসল্লীদের প্রাচুর্যতা প্রকাশে "সোয়া লাখ" কথাটি ব্যবহার করেন। অন্য একটি মতে, সেই দিনের সেই জামাতে ১,২৫,০০০ (অর্থাৎ সোয়া লাখ) লোক জমায়েত হয় এবং এর ফলে “শোলাকিয়া” নামটি (“সোয়া” মানে পূর্ণ এক এবং চার ভাগের একভাগ এবং “লাখ” মানে এক লক্ষ) চালু হয়ে যায় (সোয়া লাখ-এর অপভ্রংশ সোয়ালাক যা থেকে শোলাকিয়া)। পরবর্তীতে ১৯৫০ সনে স্থানীয় দেওয়ান মান্নান দাদ খাঁ (যিনি ঈশা খাঁর বংশধর ছিলেন), ঈদগাহের জন্য ৪.৩৫ একর জমি দান করেন। এই মাঠে ২৬৫টি কাতার আছে এবং প্রতিটি কাতারে ৫০০ শত মুসল্লী নামাজের জন্য দাঁড়াতে পারেন।
প্রতিষ্ঠান
মুফতি আবুল খায়ের মুহাম্মদ সাইফুল্লাহ্ ২০০৪ সাল থেকে ঈদের নামাজ পরিচালনা করছেন। তার আগে তার পিতা অধ্যাপক মুফতি আবুল খায়ের মুহাম্মদ নুরুল্লাহ, ১৯৭৫ সাল থেকে ২০০৩ সাল পর্যন্ত ২৮ বছর ধরে এই নামাজগুলো পরিচালনা করেন। মুফতি হযরত নুরুল্লাহকে এখনো তার সন্তান নামাজের সময় স্মরণ করেন। জেলা কমিশনারকে (ডিসি) প্রেসিডেণ্ট করে ঈদগাহের ৫১ সদস্য বিশিষ্ট একটি কমিটি আছে। প্রতিটি জমায়েতে, জেলা পুলিশ প্রশাসক মেটাল ডিটেক্টর, মাইন ডিটেক্টর ও ক্লোজ সার্কিট ক্যামেরাসহ প্রচুর পরিমাণ পুলিশ নিয়োগ করেন। মেডিকেল টিম ও অগ্নিনির্বাপক দলকে প্রার্থনা চলাকালে সতর্কাবস্থায় রাখা হয়। মুসলিম-প্রধান বাংলাদেশে ঈদ-উল-ফিতর হচ্ছে বৃহত্তম ধর্মীয় উৎসব এবং ঈদ-উল-আযহা দ্বিতীয় বৃহত্তম। বহু কৃতী ছাত্রের পীঠস্থান আজিম উদ্দিন উচ্চ বিদ্যালয় শোলাকিয়াতে অবস্থিত।
অন্যান্য সুবিধাবলী
শোলাকিয়া, কিশোরগঞ্জ-করিমগঞ্জ সড়কের পাশে দাঁড়িয়ে আছে।। এটি খরমপট্টি এবং কোলাপাড়া মহল্লায় বিভক্ত, শোলাকিয়ার একটি স্পোর্টিং ক্লাব, শোলাকিয়া স্পোর্টিং ক্লাব রয়েছে। এটি স্থানীয় পর্যায়ের ফুটবল টুর্নামেন্টে অংশ নেয়। এখানে ইট ও টালি তৈরি করা একটি প্রধান বাণিজ্যিক কাজ। শোলাকিয়া কিশোরগঞ্জ-করিমগঞ্জ সড়কের পাশে অবস্থিত এবং এলাকার বাণিজ্যিক শাখা। স্থানটি আর্সেনিক থেকে প্রায় সম্পূর্ণ মুক্ত এবং গঙ্গা বেসিনের হুমকির মুখে অবস্থিত। খড়মপাটি ও কলাপাড়া মহল্লায় বিভক্ত শোলাকিয়ার একটি ক্রীড়া দল আছে। ‘’সোলাকিয়া স্পোর্টিং ক্লাব’’ নামের এই দলটি স্থানীয় ফুটবল প্রতিযোগিতায় অংশগ্রহণ করে। ইট ও টাইলস তৈরি স্থানীয় অর্থনীতির প্রধান চালিকাশক্তি।
২০১৬ সালের বোমা হামলা
৭ জুলাই ২০১৬, বৃহস্পতিবার সকালে নামাজ শুরু হওয়ার আধা ঘন্টা আগে, একটি বোমা হামলায় দুই পুলিশ কর্মকর্তা এবং একজন বেসামরিক ব্যক্তি নিহত হন। কিশোরগঞ্জ পুলিশের একজন সহকারী সুপার তোফাজ্জেল হোসেন বলেন, একদল লোক প্রার্থনা মাঠের কাছে একটি হাইস্কুলে একটি পুলিশ চৌকির কাছে এসে বোমা বিস্ফোরণ ঘটায়।হোসেন বলেছেন, "তারা কোথাও থেকে পুলিশকে আক্রমণ করেছে"। তিনি আরও বলেন, বলেছিলেন যে কয়েকজন হামলাকারী বন্দুক এবং ব্লেড অস্ত্র বহন করছিল। একজন পুলিশ পরিদর্শক মুয়েদ চৌধুরী বলেন, আরও ছয় পুলিশ কর্মকর্তা গুরুতর আহত হয়েছেন। তবে তাদের বেঁচে থাকার আশা করা হচ্ছে। অন্তত পাঁচজন বেসামরিক ব্যক্তিও আহত হয়েছেন। পুলিশ হামলাকারীদের একজনকে হত্যা করেছে এবং অন্য দুইজনকে গ্রেপ্তার করেছে। অন্য হামলাকারীদের খোঁজে তল্লাশি চলছে। হামলার জন্য তাৎক্ষণিকভাবে কোনো দায় স্বীকার করা হয়নি।
ডোরেমন: নোবিতা'স স্পেস হিরোজ
ডোরেমন:নোবিতা'স স্পেস হিরো রেকর্ড অফ স্পেস হিরোস্   (ドラえもん　のび太の ) হল ডোরেমনের ৩৬তম চলচ্চিত্র যা ৭ মার্চ ২০১৫ সালে জাপানে মুক্তি লাভ করে। এই চলচ্চিত্রটি "'Doraemon The Superstar 2015'" নামেও পরিচিত। এই ডোরেমন মাঙ্গা ও অ‍্যানিমের উপর নির্ভর করে নির্মিত হয়েছে। এই চলচ্চিত্রটি ১৯৭৯ অ‍্যানিমের ৩৫তম বর্ষ ও ২০০৫ অ‍্যানিমের দশম বর্ষ উপলক্ষে তৈরি করা হয়। এই চলচ্চিত্রটি ডোরেমনের ষষ্ঠ চলচ্চিত্রের সাথে মিল রয়েছে। এটি তোহো কর্তৃক পরিবেশিত হয়েছে।
কাহিনী সংক্ষেপ
একদিন রাতে একটি মহাকাশযান বিদ্ধস্ত হয়।অন‍্যদিকে, নোবিতা ও তার বন্ধুরা ঠিক করে যে তারা মহাকাশের উপর ভিত্তি করে চলচ্চিত্র নির্মাণ করবে,যার মাঝে তারা হিরোর অভিনয় করবে। এক্ষেত্রে তারা ডোরেমনের গ‍্যাজেটের সাহায্য নেয়। বিদ্ধস্ত মহাকাশযানে থাকা একজন এলিয়েন তাদের অভিনয় দেখে সত‍্য মনে করে। সে নোবিতাদেরকে বলে যে, তাদের গ্রহে একদল ভিনগ্রহী ডাকাত এসেছে, যারা তার গ্রহের লোকজনকে ঠকিয়ে গ্রহের সকল শক্তি আত্মসাৎ করার জন্য কাজ করছে।সে নোবিতাদের কাছে সাহায্য চায়। নোবিতা ও তার বন্ধুরা ভাবে এটা চলচ্চিত্রের অংশ ৷ যাইহোক, নোবিতারা গ্রহটিতে যায় এবং ডাকাতগুলোকে হারিয়ে দেয়। পরবর্তীতে, নোবিতা তার ভিনগ্রহী বন্ধুকে জানিয়ে দেয় যে তারা সাধারণ মানুষ। তবুও সবাই কৃতজ্ঞতা প্রকাশ করে। সবশেষে নোবিতারা পৃথিবীতে ফিরে আসে।